ბარსელონის მეტროპოლიტენი

ბარსელონის მეტროპოლიტენი (ესპ. და კატ. Metro de Barcelona) — მეტროპოლიტენი კატალონიის დედაქალაქ ბარსელონაში და მის შემოგარენში, რომელიც წარმოადგენს საქალაქო საზოგადოებრივი ჩქაროსნული ტრანსპორტის სახეობას. ბარსელონის მეტრო ამუშავდა 1924 წელს.

2023 წლისთვის ბარსელონის მეტროს სისტემაში შედის 189 სადგური 12 ხაზზე, საერთო სიგრძით 166 კმ. მიმდინარეობს სამუშაოები კიდევ 2 ხაზის დასამატებლად. 

ბარსელონის მეტროპოლიტენს ემსახურება 2 ოპერატორი: TMB (კატ. Transports Metropolitans de Barcelona) და სარკინიგზო კომპანია FGC (კატ. Ferrocarrils de la Generalitat de Catalunya კატალონიის სახელმწიფო სარკინიგზო გზები).

მგზავრობის ღირებულება €2,20. ვარდისფერი ბილეთი კომპოსტირებიდან 1 საათი და 15 წუთი მოქმედებს ქალაქის ყველა სახეობის ტრანსპორტზე.

 ისტორია 
ბარსელონის მეტროპოლიტენის პირველი ხაზი გაიხსნა 1924 წ.-ის 30 დეკემბერს კომპანია Gran Metropolitano de Barcelona-ის მიერ და კატალონიის მოედანს აკავშირებდა ლესეპსის სადგურთან: ახლა ეს რეგიონი მიეკუთვნება მესამე კვანძს. მეორე ხაზი, აშენდა კონკურენტი კომპანიის Metropolitano Transversal-ის მიერ და გაიხსნა 1926 წლის 10 ივნისს 1929წლის მსოფლიო გამოფენისთვის და აკავშირებდა ორ სარკინიგზო კვანძს, RENFE-ს ექსპლუატატორებს. მომდევნო მეტროს გახსნა მხოლოდ 1946 წელსღა მოხერხდა. ახალ მშენებლობებს ხელი ეკონომიკურმა და პოლიტიკურმა პრობლემებმა შეუშალა.

1951 წელს ორივე ოპერატორი ქალაქს დაექვემდებარა. ასეთი გადაწყვეტილება ქსელის სწრაფი განვითარების მიზნით მიიღეს.

 ხაზები 
დღეისათვის მეტროს სქემებზე ასევე აღნიშნულია ფუნიკულიორის ხაზიც, რომელიც ინტეგრირებულია მეტროპოლიტენთან, და 2 ტრამვაის სისტემა: Trambaix და Trambesòs.

ბარსელონის მეტროს ხაზებს არ გააჩნია სახელები. მათი განსხვავება ხდება ნომრებით. ხაზებს 1 - 5 და 11 ემსახურება TMB, 6 - 8 კატალონიის სარკინიგზო გზები.

ხაზის ნომერირუკის ფერიგაიხსნამარშრუტიხაზი 1წითელი 1926 Hospital de Bellvitge - Fondoხაზი 2მეწამული 1995 Paral·lel - Pep Venturaხაზი 3მწვანე 1924 Zona Universitària - Trinitat Novaხაზი 4ყვითელი 1973 Trinitat Nova - La Pauხაზი 5ლურჯი 1959 Cornellà Centre - Hortaხაზი 11სალათისფერი 2003 Trinitat Nova - Can Cuiàsხაზი 12ნაცრისფერი 2016 Sarrià - Reina Elisenda

ხაზის ნომერირუკის ფერიგაიხსნამარშრუტიხაზი 6ლურჯი 1863 Pl. Catalunya - Reina Elisendaხაზი 7ყავისფერი 1954 Pl. Catalunya - Av. Tibidaboხაზი 8ვარდისფერი 1912 Pl. Espanya - Molí Nou-Ciutat Cooperativa

 სხვა 
ფუნიკულიორის ტიპის რკინიგზა, რომელიც რუკებზე ხშირად მეტროს ნაწილად არის ხოლმე აღნიშნული.

ხაზის ნომერირუკის ფერიგაიხსნამარშრუტიFunicular de Montjuïcმუქი მწვანე 1929 Paral·lel - Parc de Montjuïc

 იხილეთ აგრეთვე 
 მეტროპოლიტენების სია

კატეგორია:ესპანეთის მეტროპოლიტენები
მეტროპოლიტენი